CELEX: C2004/300/47
Language: et
Date: 2004-12-04 00:00:00
Title: Euroopa Kohtu (kuues koda) 21. oktoobri 2004. aasta otsus kohtuasjas C-477/03: Euroopa Ühenduste Komisjon versus Saksamaa Liitvabariik (Liikmesriigi kohustuste rikkumine — Direktiivid 2001/12/EÜ, 2001/13/EÜ ja 2001/14/EÜ — Ühenduse raudteed — Arendamine — Raudtee-ettevõtjate litsentsid — Läbilaskevõimsuse jaotamine, infrastruktuuri kasutamistasud ja ohutustunnistuste andmine — Määratud tähtajaks ülevõtmata jätmine)

4.12.2004   
            
            
               ET
            
            
               Euroopa Liidu Teataja
            
            
               C 300/23
            
         
      EUROOPA KOHTU
   
   (kuues koda)
   21. oktoobri 2004. aasta otsus
   kohtuasjas C-477/03: Euroopa Ühenduste Komisjon versus Saksamaa Liitvabariik (1)
   
   (Liikmesriigi kohustuste rikkumine - Direktiivid 2001/12/EÜ, 2001/13/EÜ ja 2001/14/EÜ - Ühenduse raudteed - Arendamine - Raudtee-ettevõtjate litsentsid - Läbilaskevõimsuse jaotamine, infrastruktuuri kasutamistasud ja ohutustunnistuste andmine - Määratud tähtajaks ülevõtmata jätmine)
   (2004/C 300/47)
   Kohtumenetluse keel: saksa
   Kohtuasjas C-477/03: Euroopa Ühenduste Komisjon (esindajad C. Schmidt ja W. Wils) versus Saksamaa Liitvabariik (esindajad W.-D. Plessing ja M. Lumma), mille esemeks on EÜ asutamislepingu artikli 226 alusel 17. novembril 2003 esitatud liikmesriigi kohustuste rikkumise hagi, on Euroopa Kohus (kuues koda), koosseisus: koja esimees A. Borg Barthet ja kohtunikud J.-P. Puissochet ja U. Lõhmus (ettekandja); kohtujurist P. Léger, kohtusekretär R. Grass, 21. oktoobril 2004 teinud otsuse, mille resolutiivosa on järgmine:
   
               1.
            
            
               Jättes vastu võtmata õigus- ja haldusnormid, mis on vajalikud Euroopa Parlamendi ja nõukogu 26. veebruari 2001. aasta direktiivi 2001/12/EÜ, millega muudetakse nõukogu direktiivi 91/440/EMÜ ühenduse raudteede arendamise kohta, Euroopa Parlamendi ja nõukogu 26. veebruari 2001. aasta direktiivi 2001/13/EÜ, millega muudetakse nõukogu direktiivi 95/18/EÜ raudtee-ettevõtjate litsentseerimise kohta ning Euroopa Parlamendi ja nõukogu 26. veebruari 2001. aasta direktiivi 2001/14/EÜ raudteeinfrastruktuuri läbilaskevõimsuse jaotamise, raudteeinfrastruktuuri kasutustasude kehtestamise ja ohutustunnistuste andmise kohta täitmiseks, on Saksamaa Liitvabariik rikkunud nendest direktiividest tulenevaid kohustusi.
            
         
               2.
            
            
               Jätta kohtukulud Saksamaa Liitvabariigi kanda.
            
         
      (1)  EÜT C 21, 24.1.2004.